# Alfons López Tena

### De Viquipèdia

Alfons López Tena (Sagunt, 1957) és llicenciat en Dret per la Universitat de València i vocal del Consell General del Poder Judicial.

El seu curriculum en el món jurídic és molt extens, començant com a notari de Tàrrega, Xàtiva i Barcelona. Fundador i directiu de la Subcomissió Jovenívola de l’Ateneu Mercantil i de la Falla King Kong. A la Facultat de Dret de València fundà la Junta Democràtica i del Consell de Forces Polítiques i Sindicals del País Valencià. També ha sigut fundador i directiu de Fòrum Notarial, la Societat Catalana d’Estudis Jurídics, pertanyent al Institut d’Estudis Catalans, i la Fundació Catalunya Oberta. President del Centre Comarcal de Cultura de l’Urgell.

Membre del Consell Social de la Facultat de Dret de la Universitat Ramon Llull-ESADE, d’Òmnium Cultural, del Grup Hayek, de Barcelona 2020, i del consell assessor d’Acció Cultural del País Valencià. Ha estat president de la Sectorial de Justícia, vicepresident de l’Agrupació d’Esquerra de l’Eixample, i conseller nacional de Convergència Democràtica de Catalunya. Forma part del Comitè Executiu de la International Organisation for Judicial Training, i ha constituït la Comissió de la Veritat per investigar els crims de la dictadura al País Valencià.

Nomenat a proposta de CiU pel Congrés dels Diputats, vocal del Consell General del Poder Judicial, on s’integra en les Comissions d’Escola Judicial, Relacions Internacionals, Igualtat de Gènere, i de relacions amb el Ministeri de Justícia i les Comunitats Autònomes.

És autor de nombroses publicacions i conferències sobre temes jurídics i ha escrit l'assaig Catalunya sota Espanya. L’opressió nacional en democràcia, on es replanteja la relació entre Catalunya i Espanya, i ho fa des d’una sòlida formació jurídica, política i econòmica i un profund coneixement del corpus teòric dels moviments d’alliberament nacional que han reeixit en processos d’independència al llarg dels segles XIX i XX.

Obtingut de "http://ca.wikipedia.org../../../a/l/f/Alfons_L%C3%B3pez_Tena_416c.html"

Categories: Notaris catalans | Escriptors catalans

##### Views

- Article
- Discussió
- Revisió actual

##### Cerca